**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 15**

2024. gada 5. augustā

Sēde notiek videokonferences platformā zoom.

Sēdes norise tiek fiksēta audiovizuālajā ierakstā.

Sēde sasaukta plkst. 13.00

Sēdi atklāj plkst. 13.00

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora.

**Sēdē piedalās:**

Administrācijas darbinieki: Artūrs Leimanis – informācijas tehnoloģiju speciālists, Evita Zāle - juridiskās un personāla nodaļas vadītāja, Ramona Vucāne – nekustamā īpašuma pārvaldības un teritoriālās plānošanas nodaļas vadītāja, Agita Semjonova - nekustamā īpašuma pārvaldības un teritoriālās plānošanas nodaļas vadītājas vietniece.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par pašvaldības nekustamā īpašuma Daugavas iela 25, Madona, Madonas novads, atsavināšanu**

ZIŅO: Agris Lungevičs

**2. Par pilnvarojuma līguma slēgšanu par daudzdzīvokļu māju celtniecību Madonā**

ZIŅO: Aigars Šķēls

**1. Par pašvaldības nekustamā īpašuma Daugavas iela 25, Madona, Madonas novads, atsavināšanu**

*ZIŅO: Agris Lungevičs*

*DEBATĒS PIEDALĀS: Andris Sakne, Ramona Vucāne*

Akciju sabiedrība "Attīstības finanšu institūcijā Altum" (turpmāk – sabiedrība "Altum") īsteno zemas īres maksas mājokļu būvniecības programmu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai, atbilstoši Eiropas Savienības Atveseļošanas un noturības plāna 3.1. reformu un investīciju virziena "Reģionālā politika" 3.1.1.4.i. investīcijai "Finansēšanas fonda izveide zemas īres mājokļu būvniecībai" ar mērķi veicināt būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem.

Madonas pilsētas teritorijā daudzdzīvokļu māju celtniecībai attīstāma teritorija adresē Daugavas iela 25, Madona, Madonas novads.

Nekustamais īpašums Daugavas iela 25, Madona, Madonas novads, ar kadastra numuru 7001 001 1381, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Madonas pilsētas zemesgrāmatu nodalījumā Nr. 100000225998, kas sastāv no dzīvokļa zemes vienības ar kadastra apzīmējumu 7001 001 1381 13502 m² platībā ar lietošanas mērķi kods 0702 - Trīs, četru un piecu stāvu daudzdzīvokļu māju apbūve; kods 0501 - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa.

2023. gada 11. septembrī dzīvokļa īpašuma novērtēšanu ir veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr. 131). Saskaņā ar nekustamā īpašuma novērtējumu īpašuma tirgus vērtība ir EUR 39 000,00(trīsdesmit deviņi tūkstoši eiro, 00 centi).

Saskaņā ar likuma Pašvaldību likuma 10. panta pirmās daļas 16. punktu *Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta pirmo daļu un 5. panta pirmo daļu, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai, pārdodot atklātā elektroniskā izsolē ar augšupejošu soli, Madonas novada pašvaldībai piederošo nekustamo īpašumu Daugavas iela 25, Madona, Madonas novads.
2. Apstiprināt nekustamā īpašuma izsoles sākumcenu EUR 39 000,00 (trīsdesmit deviņi tūkstoši eiro, 00 centi).
3. Apstiprināt nekustamā īpašuma izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

*Pielikumā: Izsoles noteikumi.*

*Semjonova 27333721*

*Lēmums Nr. 480*

**2. Par pilnvarojuma līguma slēgšanu par daudzdzīvokļu māju celtniecību Madonā**

ZIŅO: Aigars Šķēls

*DEBATĒS PIEDALĀS: Andris Sakne, Andris Dombrovskis, Sandra Maksimova, Arvīds Greidiņš, Agris Lungevičs*

Madonas novada pašvaldībā saņemts SIA “Madonas laukceltnieks” iesniegums (reģistrēts MNP 01.08.2024, ar Nr. 2.1.3.1/24/2776), lūdzot slēgt pilnvarojuma līgumu ar Madonas novada pašvaldību, par zemas īres mājokļu būvniecību Madonas novada teritorijā, konkrēti Daugavas ielā 25, Madonas pilsētā.

Saskaņā ar Pašvaldību likuma 4. panta pirmās daļas 10. punktu pašvaldības autonomā funkcija ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Balstoties uz Madonas novada pašvaldības IAS 2022-2047, izstrādāto pašreizējās situācijas izpēti ir konstatēts, ka dzīvojamais fonds Madonas pilsētā ir būtiski novecojis, kas palielina tā uzturēšanas izmaksas un, ņemot vērā zemos mājsaimniecību ienākumus, ir ierobežotas tā atjaunošanas perspektīvas. Tādēļ Madonas novada pašvaldības IAS 2022-2047, kā viens no mērķiem tika noteikts **“Sekmēt izglītotu, sociāli nodrošinātu, veselīgu un aktīvu sabiedrību, kultūras daudzveidību”,** kas vidējā termiņā izvirza prioritāti *VTP 1.2 Sociāli nodrošinātas un veselīgas sabiedrības veidošana*, norādot, ka kvalitatīva mājokļu pieejamība ir svarīga ne vien cilvēku pamattiesību nodrošināšanai, bet arī mobilitātes veicināšanai, mājsaimniecību labklājības līmeņa celšanai, demogrāfijas izaicinājumu risināšanai un novada uzņēmējdarbības vides pilnveidošanai. Tādēļ Madonas novada attīstības programmā 2022. -2028. gadam, lai sasniegtu izvirzīto prioritāti ir ietverts rīcības virziens RV 1.2.4. Dzīvojamā fonda attīstība un pieejamības nodrošināšana novada teritorijā.

2022. gada 14. jūlijā Ministru kabinets pieņēma noteikumus Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros”” (turpmāk arī - Noteikumi Nr. 459), kuru mērķis ir dzīvojamo īres māju būvniecība ar mērķi veicināt būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem. Minēto noteikumu 58.1. apakšpunkts paredz, ka Pašvaldības administratīvajā teritorijā vienlaikus var tikt apstiprināti un īstenoti projekti nepārsniedzot 120 īres dzīvokļus.

Noteikumi Nr. 459 44.1. apakšpunkts paredz, ka zemas īres mājokļa būvniecības attīstītājam pirms projekta īstenošanas uzsākšanas, lai varētu saņemt valsts atbalstu, nepieciešams iesniegt ar pašvaldību noslēgtu pilnvarojuma līgumu par vispārējas tautsaimnieciskas nozīmes pakalpojuma sniegšanu.

Nolūkā risināt mājokļu pieejamības jautājumu, noturētu esošos un piesaistītu jaunus iedzīvotājus, izvērtējot SIA “Madonas laukceltnieks” 2024. gada 1. augusta iesniegumu, pamatojoties uz Pašvaldību likuma 4.panta pirmās daļas 10.punktu, Ministru kabineta 2022. gada 14. jūlija noteikumus Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros”, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noslēgt ar SIA “Madonas laukceltnieks”, reģistrācijas Nr. 40003035273, pilnvarojuma līgumu par vispārējas tautsaimnieciskas nozīmes pakalpojuma sniegšanu – jaunas zemas īres mājokļu būvniecību un dzīvokļu izīrēšanu mājsaimniecībām (turpmāk – pilnvarojuma līgums) ( Pielikums Nr. 1).
2. Uzdot Madonas novada centrālās administrācijas Juridiskajai nodaļa organizēt pilnvarojuma līguma slēgšanu.

*Vucāne 20228813*

*Lēmums Nr. 481*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 13:17

Sēdes vadītājs A. Lungevičs

Sēdes protokolētāja D. Cipule